**דרושים עוזרי מחקר**

**דרושים עוזרי מחקר** **דוברי ערבית כשפת אם** למחקר גדול של האוניברסיטה הפתוחה בשיתוף עם המדען הראשי במשרד החינוך לביצוע תצפיות בכיתות ועבודה מול המורים.
המחקר בוחן אוריינות דיגיטלית בבתי ספר דוברי עברית וערבית ומבוצע בהובלת פרופ' אינה בלאו, ד"ר גל בן-יהודה ופרופ' יורם עשת אלקלעי מהמחלקה לחינוך ופסיכולוגיה והמרכז לחקר חדשנות בטכנולוגיות למידה, האוניברסיטה הפתוחה.

אנו מחפשים בוגרי תואר ראשון בחינוך או סטודנטים / בוגרי תואר שני בחינוך, פסיכולוגיה או תחומים משיקים, בעלי יכולת עבודה עצמאית ותקשורת בין אישית טובה מאוד.

נדרשת היכרות טובה עם שיטות מחקר, בדגש על מחקר איכותני ויכולת לתפעל מדידות בכיתות הלימוד מול התלמידים וכן עבודה מול מורים. רקע בטכנולוגיות למידה, ניסיון בהדרכת מורים והיכרות טובה עם מערכת החינוך - יהוו יתרון.

העסקה לשנה על ידי האוניברסיטה הפתוחה, התשלום הינו לפי שעות. תחילת העבודה - מידית.

העבודה כוללת איסוף נתונים בבתי הספר באזורים באקה\ג'ת או אום אלפחם וואדי עארה. היקף העסקה - יום עד יומיים בשבוע.

המעוניינים יפנו לד"ר עביר ותד - במייל - **abeer\_w@qsm.ac.il** בצירוף קורות חיים
אנא ציינו את אזור המגורים וטלפון זמין לתיאום ראיון

\*\*\* ראיונות והכשרה יתקיימו בקמפוס האוניברסיטה הפתוחה ברעננה, השתתפות חובה ביום ההכשרה (ההכשרה בשכר).